Sagunt acull este diumenge 26 la II edició del Cross Ciutat de Sagunt
23 de febrer 2023

![](/media/lknfzmqt/c_cross2.jpg?width=850&height=566.9886363636364)

El club d'atletisme C.A.E.M i el departament d'Activitat Física, Salut i Esports de l'Ajuntament de Sagunt han presentat este matí la II edició del Cross Ciutat de Sagunt, que se celebrarà diumenge que ve 26 de febrer a les 09.30 hores en el circuit de cross del poliesportiu municipal internuclis.

L'activitat compta amb la col·laboració dels clubs locals CD.Camp de Morvedre, Atletisme Sagunt, Club Atletisme Els Troters, Triatló Morvedre i ISD Huracà Trirun. A més, esta prova forma part del Circuit Autonòmic de camp a través 2023 i es tracta també del Campionat Autonòmic Escolar i per equips sub 14 i Sub 16, així com seleccionable per al campionat d'Espanya de seleccions autonòmiques sub 16 i Sub 18, que es disputarà a Pamplona els dies 18 i 19 de març.

Els circuits començaran a les 9.15 hores amb les carreres populars masculina i femenina i el primer lliurament de trofeus està programat sobre les 11.15 hores. Els circuits continuaran durant tot el matí i l'últim es preveu que comence a les 14.15 hores, així com el segon lliurament de premis tindrà lloc a les 14.30 hores. Les diferents categories que participaran al llarg del matí són: carrera popular, sub12, sub 20, sub 10, sub 8, sub 14, sub 16 i sub 18.

A la presentació, que ha tingut lloc este matí en el Consistori, han assistit el regidor d'Activitat Física, Salut i Esports, Javier Timón; el president del C.A.E.Mo José Ramón Martín; la presidenta del Club ISD Huracán Port de Sagunt, María Hebenstreis; la directiva del C.D Camp de Morvedre, Minerva Orellana; el directiu del Atletisme Sagunt, Javier Casino; i els directius del Club Marató Els Troters, Silverio Murciano i Paco Bono.

Timón ha felicitat el C.A.E.M per l'organització d'este esdeveniment i ha agraït a la Federació d'Atletisme de la Comunitat Valenciana i al seu president Vicente Añó per «**el seu suport als nostres clubs i a esta mena d'esdeveniments**». En este sentit, ha destacat que «**segueix molt present el clima de col·laboració i d'unió en el nostre esport local**». A més, ha traslladat una crida a la ciutadania perquè s'acoste al Circuit Cross del Poliesportiu Internuclis per a «**gaudir d'un magnífic matí d'atletisme**» i ha incidit en la repercussió que tenen este tipus d'esdeveniments per a la ciutat a nivell turístic i econòmic.

Enguany estarà en la competició com a atleta local destacat, i amb opció a obtindre la classificació al nacional, Tarek El Amri en categoria Sub 18. Actualment hi ha 600 persones inscrites entre totes les carreres, les quals estaran allotjades la nit del dissabte als hotels de la ciutat.

![](/media/ygrc5crz/c_cross1.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/sagunt-acull-este-diumenge-26-la-ii-edicio-del-cross-ciutat-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/sagunt-acull-este-diumenge-26-la-ii-edicio-del-cross-ciutat-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acull-este-diumenge-26-la-ii-edicio-del-cross-ciutat-de-sagunt/ "Linked In")
*   [](mailto:?body=https://aytosagunto.es/va/actualitat/sagunt-acull-este-diumenge-26-la-ii-edicio-del-cross-ciutat-de-sagunt/)